PMIndiaData/PMIndiaSum huggingface dataset:
পি.এম.না রক্ষা বন্ধনগী য়াইফরবা নুমিৎনা লাকপদা মীপুম খুদিংমক্তা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা রক্ষা বন্ধনগী শেংলবা নুমিৎনা লাকপদা মীয়ামদা য়াইফ-পাউজেল পীখ্রে। প্রধান মন্ত্রীনা ত্বিত তৌখি; "ময়াম পুম্নমক্তা রক্ষা বন্ধন্না লাকপদা য়াইফ-পাউজেল পীজরি। রক্ষা বন্ধনগী শেংলবা নুমিৎনা লাকপদা মীপুম খুদিংমক্তা য়াইফ-পাউজেল পীজরি।"
প্রধান মন্ত্রীনা কোপনহাগনদা ভারত-দেনমার্ক বিজনেস ফোরমদা শরুক য়াখি

প্রধান মন্ত্রী , শ্রী নরেন্দ্র মোদীনা দেনমার্ক্কী প্রধান মন্ত্রী, ঐচ.ই. শ্রীমতি মেত ফ্রেদরিক্সন অমসুং ঐচ. আর.ঐচ. দেনমার্ক্কী ক্রাউন প্রিন্স ফ্রেদরিককা পুন্না ফেদরেশন ওফ দেনিশ ইন্দস্ত্রীদা ভারত-দেনমার্ক বিজনেস ফোরমদা শরুক য়ামিন্নখ্রে। প্রধান মমন্ত্রীনা ইকোনোমী অনি অসিগী কমপ্লিমেন্তরী স্কিলসেতশিং অদুবু মরু ওইনা পনখি অমসুং দেনিশ কমপনীশিংদা অতোপ্পা কয়া অমগী মনুংদা গ্রীন তেক্নোলোজীশিং, কোল্দ চেনশিং, ৱেস্ত তু ৱেল্থ, শিপ্পিং অমসুং পোর্তসগুম্বা লমশিং অসিদা ভারতকী য়াম্না চাউরবা খুদোচাবশিং অসিদগী খুদোংচাবা লৌননবা চেবাউ পীখি। মহাক্না ভারতকী বিজনেস ফ্রেন্দলী ওইবা এপ্রোচ অদুগী মতাংদা পনখি অমসুং নাকল অনিমক্কী বিজনেস কম্যুনিতীশিংনা কোলাবোরেশনগী উদোংচাবশিং অদুবু এক্সপ্লোর তৌনবা তকশিনখি। প্রধান মন্ত্রী, ফ্রেদরিক্সননা লৈবাক অনিগী মরক্তা মরী অমা থম্বদা বিজনেস কম্যুনিতীশিং থৌদাংগী মতাংদা পনখি। থৌরম অদুদা লৈবাক অনিমক্কী মাইকৈদগী মখাগী লমশিং অসিদা শরুক য়াখি: গ্রীন তেক্নোলোজী, ইন্নোভেশন অমসুং দিজিতাইজেশন ইনর্জী ইন্দিপেন্দেন্স অমসুং রিন্যুৱেবল ইনর্জী ঈশিং, এনভাইরনমেন্ত অমসুং এগ্রিকলচর ইনফ্রাস্ত্রকচর, ত্রান্সপোর্তেশন অমসুং সার্বিসশিং মখাগী বিজনেস লুচিংবশীং অসিনা বিজনেস ফোরমদা শরুক য়াখি: ভারতকী বিজনেস দেলিগেশন: শ্রী সঞ্জিব বজাজ, চেয়রমেন অমসুং এম.দি., বজাজ ফিনসর্ব লিমিতেদ শ্রী বাবা এন. কলয়ানি, চেয়রমেন অমসুং এম.দি., ভারত ফোর্জ শ্রী মহেন্দ্র সিং, এম.দি. অমসুং সি.ই.ও., দালমিয়া সিমেন্ত (ভারত) লিমিতেদ শ্রী রিজৱান সুমর, সি.ই.ও. অমসুং এম.দি., হি্দুস্তান পোর্তস প্রাইভেত লিমিতেদ শ্রী দর্শন হিরানন্দনি, চেয়রমেন, হিরানন্দনি গ্রুপ শ্রী পুনীত ছতৱাল, এম.দি. অমসুং সি.ই.ও. ইন্দিয়ন হোতেলস কমপনী লিমিতেদ শ্রী দীপক বাগ্লা, সি.ই.ও অমসুং এম.দি., ইনভেস্ত ইন্দিয়া শ্রী রিতেশ আগরৱাল, ফাউন্দর অমসুং সি.ই.ও, ও.ৱাই.ও. রুমস শ্রী সালিল সিংঘাল, চেয়রমেন এমরিতস, পি.আই. ইন্দস্ত্রীজ লিমিতেদ শ্রী সুমন্ত সিন্হা, চেয়রমেন অমসুং এম.দি., রিন্যু পাৱর শ্রী দিনেশ খারা, চেয়রমেন স্তেত বেঙ্ক ওফ ইন্দিয়া শ্রী সি.পি. গুর্নানি, মেনেজিং দাইরেক্তর অমসুং সি.ই.ও, তেক মহিন্দ্র লিমিতেদ শ্রী তুলসি তান্তি, সুজলোন ইনর্জী লিমিতেদ দেনিশ বিজনেস দেলিগেশন: নীল্স আগে খেয়া, ওনর, এ.ভি.কে. পিতর পলাইশোজ, সি.ই.ও., বেত্র সিস তি হার্ত, সি.ই.ও., কার্লসবর্গ জেকব বের‍য়ল পোলসেন, মেনেজিং পার্তনর, কোপনহেগন ইনফ্রাস্ত্রকচর পার্তনরস জুক্কা পর্তোলা, চেয়রমেন, সি.ও.দবল্যু.আই অমসুং সীমেন্স ৱিন্দ পাৱর জোরগেন মেদস ক্লোসেন, ওনর,দানফোস থোমস প্লেনবোর্গ, চেয়রমেন, দি.এস.ভি. কিম ভেজলবী হানসেন, সি.ই.ও., এফ.ও.এস.এস.. জেন্স মোবর্গ, চেয়রমেন, গ্রুন্দফোস রোলেন্দ বান, সি.ই.ও., হাল্দোর তোপসো লার্স পিতর্সন, সি.ই.ও., হেমপেল নীলস স্মেদেগার্দ, চেয়রমেন, আই.এস.এস. ওলিভিয়র ফোনতেন, সি.ই.ও., এল.এম. ৱিন্দ পাৱর ব্লেদস জেন্স-পিতর সোল, সি.ই.ও. রামবোল জেন্স বির্গরসন, সি.ই.ও., রোকৱুল মেদস নিপ্পর, সি.ই.ও., ওর্স্তেদ
য়ুএসকী ঙাকশেলগী সেক্রেতরী জেমস মেত্তিসনা প্রধানমন্ত্রীগা উনখ্রে

য়ুএসকী ঙাকশেলগী সেক্রেতরী জেম্স মেত্তিসনা ঙসি নুমিৎয়ুংবা মতুংদা প্রধানমন্ত্রী শ্রী নরেন্দ্র মোদীগা উনখ্রে। প্রধানমন্ত্রীনা চহি অসিগী জুনদা য়ুনাইতেদ স্তেৎসকী মহাক্কী খোংচৎ মনুংদা রাষ্ট্রপতি ত্রম্পকা লোইননা পাংথোকখিবা মহাক্কী পাক-চাওরবা, ময়েক শেংলবা অমসুং কান্নরবা ৱারি-ৱাতাই অদুবু নীংশিংখি। নাকল অনিমক্না মখোয়গী অচেৎপা শরুক য়ামিন্নবগী লাল্লোং অদুবু হেন্না চাওখৎনবা মখোয়গী ৱারেপশিং অমুক হন্না ফোংদোক্নখি। সেক্রেতরী মেত্তিসনা প্রধানমন্ত্রীদা নাকল অনিগী ওইবা এজেন্দা অমসুং খোংচৎ অদুগী মতমদা লৌখিবা ৱারেপ অদুদা থবক পাইখৎপগী খোংজেলগী মতাংদা পাউদমখি। মখোয়না ইং তপ্পা, তংদু লৈতাবা অমসুং তেরোরিজমগা মায়োক্নবদা অহানবা পান্দম থমদুনা লম-লমগী অমসুং মালেমগী ওইনা তেংবাং পীনবা হেনগৎহনবগী মতাংদা খন্ন-নৈনখি। প্রধানমন্ত্রীনা মরি লৈনবা লম লমগী অমসুং মালেমগী ওইবা ৱাফমদা লৈবাক অনিগী নকশিন্নবা য়ান্নবা অদুগীদমক থাগৎপা ফোংদোকখি।
ফ্রেন্সকী আর্ম ফোর্সেসকী মন্ত্রীনা প্রধানমন্ত্রীগা উনখ্রে

ফ্রেন্সকী আর্ম ফোর্সেসকী মন্ত্রী শ্রীমতী ফ্লোরেন্স পার্লীনা ঙসি প্রধানমন্ত্রী শ্রী নরেন্দ্র মোদীগা উনখ্রে। শ্রীমতী পার্লীনা প্রধানমন্ত্রীদা লৈবাক অনিগী ওইবা ঙাক-শেলগী লমদা তেংবাং পীনবগী চাওখৎ-থৌরাংগী মরমদা পাউদমখি। প্রধানমন্ত্রীনা হায়খি মদুদি ঙাক-শেলগী তেংবাং পীনবা অসি ভারত অমসুং ফ্রান্সকী মরক্তা স্ত্রাতেজিক পার্তনরশিপকী মরু ওইবা য়ুম্বীশিংগী মনুংদা অমনি, অমসুং দিফেন্স মেনুফেকচরিং অমসুং অপুনবা রিসর্স অমসুং চাওখৎ-থৌরাংদা ‘মেক ইন ইন্দিয়া’গী ফ্রেমৱার্ক্তা হেন্না তেংবাং পীননবগীদমক্তসু ফোংদোকখি। লুচীংবা অনিনা লমদমসিগী ওইবা অমসুং মালেমগী ওইবা কান্ননবগী মরমদসু খন্ন-নৈনখি। প্রধানমন্ত্রীনা হায়খি মদুদি রাষ্ট্রপতি মেক্রোন্না ভারত্তা অদুক্কী মতিক থুনা লাকপা অদুবু খৌরাংনা ঙাইরি।
রোজগার মেলাগী মখাদা পি.এম.না নবেম্বর ২২দা নৌনা ইন্দক্ত তৌবা রিক্রুইৎশিংদা এপোইন্তমেন্ত লেত্তর ৭১,০০০ য়েন্থোক্কনি

রোজগার মেলাগা মখাদা প্রধান মন্ত্রী শ্রী নরেন্দ্র মোদীনা নবেম্বর ২২গী অয়ুক পুং ১০:৩০ তাবা মতমদা ভিদিও কনফরেন্সকী থোংদা নৌনা ইন্দক্ত তৌবা রিক্রুইৎশিংদা এপোইন্তমেন্ত লেত্তর ৭১,০০০ য়েন্থোক্কনি। প্রধান মন্ত্রীনা থৌরম অসিদা এপোইন্তীশিংদসু ৱা ঙাংগনি। রোজগার মেলা অসি প্রধান মন্ত্রীনা এমপ্লোইমেন্ত জেনরেসন্দা খ্বাইদগী মরু ওইবা মীৎয়েং চংনবা লৌখিবা ফিরেপ অদু থুংহন্নবা মাইকৈদা চংশিনবা খোঙথাং অমনি। রোজগার মেলানা এমপ্লোইমেন্ত জেনরেসন হেনগৎহনবদা কেতলিস্ত অমা ওইনা মথৌ তৌরগনি অমসুং নহারোলশিংবু শক্তি পীনবা মখোয়দা অফবা খুদোংচাবশিং পীরগনি অমসুং জাতি শেমগৎপদা হকথেংননা শরুক তম্লগনি পান্নরি। মমাংদা ওক্তোবরদা রোজগার মেলাগী মখাদা নৌনা ইন্দক্ত তৌবা এপোইন্তী ৭৫,০০০দা এপোইন্ত লেত্তরশিং খুৎশিন্নখি। অনৌবা এপোইন্তীশিংদা এপোইন্তমেন্ত লেত্তরশিংগী ফিজিকেল কোপীশিং অসি লৈবাক শিনবা থুংবদা লৈবা মফম ৪৫দা খুৎশিন্নগনি (গুজরাত অমসুং হিমাচল প্রদেশ য়াওদনা)। মমাংদা মেনশিনখিবা ফমশিংগী কেতগোরীশিংগী মথক্তা ওজা, লেকচর্র, নর্স, নর্সিং ওফিসর, দোক্তর, ফার্মাসিস্ত, রেদিওগ্রাফর অমসুং অতোপ্পা তেক্নিকেল অমসুং পেরামেদিকেলগী পোস্তশিংসু মেনশিনগনি। তোঙান-তোঙানবা সেন্ত্রেল আর্মদ পুলিস ফোর্সেস (সি.এ.পি.এফ.)তা গৃহ মন্ত্রালয়না মশিং য়াম্লবা পোস্তশিং মেনশিনগনি। প্রধান মন্ত্রীনা কর্ময়োগী প্রারম্ভ মোদ্যুলসু লোঞ্চ তৌগনি। মোদ্যুল অসি সরকারগী তোঙান-তোঙানবা বিভাগশিংদা অনৌবা এপোইন্তী পুম্নমক্কীদমক ওনলাইন ওরিয়েন্তেসন কোর্স অমনি। মসিদা পোলিসীশিংদা চুশিন্ননবা হোৎনবদা অমসুং অনৌবা থৌদাংশিং অসিদা লায়না ত্রাঞ্জিসন তৌবদা মখোয়বু মতেং পাংনবা সরকারগী কর্মচারীশিংগীদমক কোদ ওফ কন্দক্ত, থবক মফমগী কাংলোন অমসুং ইন্তিগ্রিতী, হ্যুমেন রিসোর্স পুলিসীশিং অমসুং অতোপ্পা কান্নবশিং অমসুং এলাৱেন্সশিং য়াওগনি। মখোয়গী লৌশিং, স্কিল অমসুং কম্পিতেন্সীশিং হেনগৎহন্নবগীদমক igotkarmayogi.gov.in প্লেৎফোর্মদা অতোপ্পা কোর্সশিং এক্সপ্লোর তৌনবগী খুদোংচাবসু মখোয়না ফংগনি।
এরিএল পেসেঞ্জর রোপৱে সিস্তেম শেমগৎননবগীদমক আই.তি.বি.পি.গী লম উত্তরখন্দ সরকারদা পীননবা কেবিনেৎনা এপ্রুব তৌখ্রে

প্রধান মন্ত্রী শ্রী নরেন্দ্র মোদিনা সভাপতি ওইদুনা ফমখিবা কেবিনেৎনা দেহরাদুন অমসুং মুসোরিগী মরক্তা ইনফ্রাস্ত্রকচর প্রোজেক্ত মমিং ওইনা হায়রবদা “এরিএল পেসেঞ্জর রোপৱে সিস্তেম” শেমগৎননবগীদমক মুসোরিদা লৈরিবা ইন্দো-তিবেতান বোর্দর পুলিস(আই.তি.বি.পি.)কী স্ক্যের মিতর ১৫০০ পাক চাওরিবা লম অসি উত্তরখন্দ সরকারদা পীথোক্নবা এপ্রুব তৌখ্রে৷ প্রপোস তৌরক্লিবা রোপৱে অসি পব্লিক প্রাইভেৎ পার্তনরশিপ(পি.পি.পি.) মোদকী মখাদা দাইরেক্সন অমদা পুং অমদা মীওই ১০০০ পুবা ঙম্বগী কেপাসিতী লৈদুনা চাওরাক্না লুপা কোতি ২৮৫রোম চংনা দেহরাদুনগী পুর্কুল গাউন (লৱর তর্মিনেল স্তেসন)অমসুং মুসোরিগী লাইব্রেরী (অপ্পর তর্মিনেল স্তেসন)মরক্তা মিতর ৫৫৮০ শাংনা শেম্লিবা মোনো-কেবল রোপৱে অমনি৷ মসিনা দেহরাদুনদগী মুসোরি ফাওবগী রোদ রুততা লৈরিবা ত্রাফিক ফ্লো অদু হন্থহল্লগনি৷ অসিগীসু মথক্তা, মসিনা মীওই ৩৫০ হকথেংননা থবক ফংহল্লগনি অমসুং মীওই ১৫০০ হেনবদা ইন্দাইরেক্লি থবক ফংহল্লগনি৷ থবক অসি মপুং ফানা লোইশিল্লবা মতুংদা, রোপৱে অসি তুরিস্তশিংগী খ্বাইদগী পুক্নিং চিংশিনফম ওইরগনি অমসুং মসিনা রাজ্য অসিগী তুরিজম ইন্দস্ত্রীদা কা হেন্না কান্নবা পীরগনি অমসুং তুরিজম সেক্তরদা মীওই কয়া থবক হেন্না ফংহন্নবগী খুদোংচাবশিং পীরগনি৷
ফিন্তেক্কী জোইন্ত ৱার্কিং গ্রুপ লিংখৎনবা ভারত অমসুং শিঙ্গাপুরগী মরক্তা এম ও য়ু খুৎয়েক পীনখিবা অদু মন্ত্রীমন্দলনা য়ারে

প্রধান মন্ত্রী নরেন্দ্র মোদিনা লুচিংবা কেন্দ্রগী মন্ত্রীমন্দলনা ফিনতেক্কী জোইন্ত ৱার্কিং গ্রুপ(জে দব্লিউ সি) লিংখৎনবা ২০১৮গী জুনদা ভারত অমসুং শিঙ্গাপুরগী মরক্তা এম ও য়ু খুৎয়েক পীনখিবা অদু য়ারে । কান্নবশিং : ফিনতেক্কী লমদা লৈবাক অনিগী মরক্তা মতেং পীননবা ভারত অমসুং শিঙ্গাপুরনা ফিনতেক্কী জোইন্ত ৱার্কিং গ্রুপ লিংখৎখিবনি । ভারত অমসুং শিঙ্গাপুর অনি মতেং পীনবা অসিনা লৈবাক অনিমক এপ্লিকেসন প্রোগ্রামিং ইন্তরফেস(এ পি আই) শেমগৎপা, রিগুলেতোরি সেন্দবোক্স, পেমেন্ত অমসুং দিজিতেল পেমেন্তকী সেকুরিতি, রুপে–নেতৱার্ক ফোর ইলেকত্রোনিক্স ত্রান্সফর(এন ই তি এস) পুনশিনবা, য়ু পি আই–ফাস্ত পেমেন্ত লিঙ্ক, অধার স্তেক অমসুং এসিয়ান লমদমদা ই–কে ৱাই সিগী থবক্তা মতেং পীনবা হেনগৎহনগনি । মসিনা শেন–থুমগী , ইন্সুরেন্স সেক্তর অমসুং সেন্দবোক্স মোদেলগী উপায় কয়া পুথোকপা ঙমগনি । জে দব্লিউ জিগী তার্ম ওফ রিফরেন্সশিং: রিগুলেতোরি কন্নেক্ত ফগৎহন্নবা খ্বাইদগী ফবা থবকশিং পীথোক–পীশিন তৌনবা : ফিনতেক্কী মরমদা থৌশিলশিং অমসুং নিয়মশিং পীথোক–পীশিন তৌনবা য়োকখৎপা ; ফিনতেক্কী ফার্মশিং অমসুং লুপশিংনা দেতা শীজিন্নবদা মীচং–মীখাই নাইদনবা চৎন–কাংলোন শেম্বগী থবক পুক্নিং থৌগৎপা । রিগুলেতোরি ইন্সিতিতুৎশিংগী মরি লৈনবা ওফিসশিং মালেমগী অনৌবা সাইবর সেকুরিতিগী অমসুং শেন–থুমগী নমথাক্কী অকিবশিংদগী ঙাকথোক্নবা থবক পায়খৎপা । মতেং পীনবা পুক্নিং থৌগৎপা ভারত অমসুং শিঙ্গাপুরগী ফিনান্সিয়েল তেক্নোলোজিগী উদোকশিংগী মরক্তা মতেং পীনবা পুক্নিং থৌগৎপা : ফিনতেক সেক্তরগী ফার্মশিংগী মরক্ত মতেং পীনবা হেনগৎহনবা ; ললোন–ইতিক অমসুং শেন–থুমগী সেক্তরশিংদা ফিনতেক্কী পাম্বৈশিং শেমগৎপা পুক্নিং থৌগৎপা ; iii. ফিনতেক্কী লমদা ভারত অমসুং শিঙ্গাপুরগী মরক্তা ওন্ত্রেপ্রেনিউয়রশিপ অমসুং স্তার্দঅপশিং পুক্নিং থৌগৎনবা লৈবাক অনিগী মরি লৈনবা থৌশিলশিং শেমগৎপা । মালেমগী য়ানরবা থাক অমা শেমগৎপা এপ্লিকেসন প্রোগ্রামিং ইন্তরফেস(এ পি আই)গী ইন্তরনেসনেলগী ভরসন অমা শেমগৎপা অমসুং ভারত অমসুং শিঙ্গাপুরগী মরক্তা এ পি আইশিং অমনা অমদা থবক তৌনবা য়ানবা সিস্তেম শেমগৎপা : দিজিতেল আইদেন্তিশিং শীজিন্নদুনা লৈবাক লান্নবা ই–কে ৱাই সিগী থবক পায়খৎপা য়াহনবা ; য়ু পি আই অমসুং ফাস্ত দিজিতেল ফন্দ ত্রান্সফরগী থবকশিং পেমেন্ত লিঙ্কেজ–কোওপরেসন য়াহনবা ; এন পি সি আই অমসুং এন ই তি এস পেমেন্ত নেতৱার্কশিংগী মখাদা রুপে ক্রেদিদ/দেবিদ কার্দশিং ক্রোস–লার্নিং য়াহনবা ; দি পি আই অমসুং কোদ–বেজ পেমেন্ত য়াহনবা; অমশুং ঙমখৈ লান্না,ই–সাইনগী খুৎথাংদা দিজিতেল সিংনেচরশিং য়াহনবা । ভারত অমসুং শিঙ্গাপুরগী মরক্তা মতেং পীনবা পুক্নিং থৌগৎপা : দিজিতেল গভর্নান্স ; শেন–থুমগী কান্নবা খুদিংমক ফংহনবা; অমসুং এসিয়ান ফিনান্সিয়েল ইন্নোভেসন নেতৱার্ক(এ এফ আই এন) এজেন্দাদা শরুক য়াবা ।
পি.এম. মোদীনা দাঃ ফারুক অব্দুলাহবু কোবিদ-১৯দগী ‘অথুবা মতমদা ফবা’ ওইরসনু হায়না থৌনিখ্রে

প্রধান মন্ত্রী শ্রী নরেন্দ্র মোদীনা দাঃ ফারুক অব্দুলাহ জীবু কোবিদ-১৯দগী খ্বায়দগী অথুবা মতমদা ফবা ওইরসনু হায়না থৌনিখ্রে। ত্বীত অমদা, প্রধান মন্ত্রীনা হায়খি মদুদি, “দাঃ ফারুক অব্দুলাহ জীগী হকচাং ফনবা অমসুং য়াম্না অথুবা মতমদা ফগৎলক্নবা থৌনিজরি”। অমদি অদোম অমসুং ইমুং পুম্বা হকচাং ফনা লৈনবা থৌনিজরি @OmarAbdullah"।
পি.এম.না শ্রী গুরু গ্রান্থ সহিব জীগী পর্কাশ পুরবকী থৌরমদা মীয়ামদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী গুরু গ্রান্থ সহিব জীগী পর্কাশ পুরবকী শেংলবা থৌরমদা মীয়ামদা হরাওবা ফোংদোকখ্রে। ত্বীত অমদা প্রধান মন্ত্রীনা হায়খি; “শ্রী গুরু গ্রান্থ সহিব জীগী পর্কাশ পুরবকী শেংলবা থৌরমদা মীয়ামদা হরাওবা ফোংদোকচরি, মহাক অসি ৱাখলগী থাক ৱাংবা, অৱা-অনা তারবশিংদা মিনুংশিদা মরুওইনা লৌবা, অচুম্বা ৱায়েল অমসুং মীওইবা খুনাই পুম্বদা চপ মান্নবা লমজিং লমতাক পীবনি”।
নুপাগী ত্রিপল জম্প ইভেন্তা গোল্দ লৌরকপদা প্রধান মন্ত্রীনা অর্পিন্দর সিংহদা নুংঙাইবা ফোংদোকখ্রে

ইন্দোনেশিয়াগী পলেম্বাং-জকারতাদা পাংথোক্লিবা ১৮ শুবা এসিয়ন গেম্স ২০১৮দা আর্পিন্দর সিংহনা নুপাগী ত্রিপল জম্প ইভেন্তা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “হৈথোই শিংথোইরবা, হোৎনবা কনবা অর্পিন্দর সিংহনা নুপাগী ত্রিপল জম্প ইভেন্তা গোল্দ লৌরে। মহাক্কী মশান্না অদুনা ভারত মচা পুম্নমক্কী থমোইদা নুংঙাইবা ফাওহল্লে।”
নহারোলশিংগী মতাংদা মতেং পীননবা ভারত অমসুং তাজকিস্থানগী মরক্তা এম ও য়ু লৈনবা মন্ত্রীমন্দলনা য়ারে

নহারোলশিংগী মতাংদা মতেং পীননবা ভারত অমসুং তাজকিস্থানগী মরক্তা এম ও য়ু অমা খুৎয়েক পীনখ্রবা মতুংদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে । ভারত অমসুং তাজকিস্থানগী মরক্তানহারোলশিংগী মতাংদা মতেং পীননবা এম ও য়ু অসি দুসানবেদা ৮/১০/২০১৮দা খুৎয়েক পীনখিবনি । এম ও য়ু অদু ভারত সরকারগী য়ুথ এফেয়ার্স এন্স স্পোর্তসকী মহুৎ শীনদুনা তাজকিস্থানদা লৈবা ভারতকী এম্বেসেদর সোমনাথ ঘোস অমসুং তাজিকিস্থান সরকারগী কম্মিতি ফোর য়ুথ এন্দ স্পোর্তস এফেয়ার্সকী চেয়রমেন অবদুলোজোদা অহতাম রুসতম্না খুৎয়েক পীনখিবনি । এম ও য়ু অদু চহি ৫ চৎনগনি । নহারোলশিংগী মতাংদ মতেং পীনগদৌরিবা হীরমশিং অদুদি নহারোলশিং একচেন্জ তৌনবা, নহারোলশিংগী থৌশিল শেম্বগী থৌদাং লৌরিবা সরকারগী ওফিসিয়েলশিং লৈবাক অনি অসিদা পাংথোকপা নহারোলশিংগী ইন্তরনেসনেল কনফরেন্স অমসুং সেমিনারশিংদা চেবাউ পীনবা , নহারোলশিংগী মতাংদা পুথোকপা চেফোঙশি, ফিল্মশিং, রিছাসকী ই-পাউশিং পীথোক-পীশিন তৌনবা , লৈবাক অনি অসিদা নহারোলশিংগী কেম্পশিং অমসুং ফেস্তিবেলশিংদা পুন্না শরুক য়াবা অমসুং নহারোলশিংগা মরি লৈনবা আইনশিং লৈবাক অনিনা পুন্না অয়াবা পীবনি । এম ও য়ু অসিগী পান্দমদি নাকল অনিদা পাংথোকপা থৌরমশিংদা শরুক য়াদুনা , লৌশিং অমসুং ই-পাউ পীথোক-পীশিন তৌনদুনা নহারোলশিংগী মতাংদা তাজকিস্থানগা মতেং পীনবা হেনগৎহনবনি । সকান্নবশিং : য়ানবা অসিনা ভারত অমসুং তাজকিস্থানগী মরক্তা নহারোলগী লমদা প্রোগ্রামশিং পীথোক-পীশিন তৌনবা অমসুং মরুপ-মপাং ওইবগী মরি চেৎশিনবা হেনগৎহনগনি । লৈবাক অনিগী মরক্তা প্রোগ্রামশিং পীথোক-পীশিন তৌনবা হেনগৎলকপা অসিনা নহারোলশিংনা মখোয়গী কাংলুপ, ধর্ম্ম অমসুং জেন্দরগী খেন্নবা লৈতনা কান্নবা ফংগনি। মসিনা নহারোলশিংদা মালেমগী ওইবা মীৎয়েং পাকথোক-চাউথোকপা হেনগৎহনগনি।
পি.এম.না মশক নাইরবা লমজেল্লোই শ্রী মিলখা সিংহনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মশক নাইরবা লমজেল্লোই শ্রী মিলখা সিংহনা লৈখিদবদা থম্মোই শোক্না অৱাবা ফোঙদোকখ্রে। শ্রী মোদীনা মহাকপু লৈবাক অসিদা ফীদা অমা কনবা ঙমখ্রবা অথোইবা শান্নরোই অমা অমসুং মশিং থিঙমদ্রবা ভারত মচাশিংগী থম্মোইদা অখন্নবা মফম অমা কনখিবা মীওই অমনি হায়না ফোঙদোকখ্রে। ত্বিৎ মথং-মথং তৌরদুনা প্রধান মন্ত্রীনা হায়, “শ্রী মিলখা সিংহজীনা লৈখিদবদা লৈবাক অসিদা ফীদা অমা কনবা ঙমখ্রবা অথোইবা শান্নরোই অমা অমসুং মশিং থিঙমদ্রবা ভারত মচাশিংগী থম্মোইদা অখন্নবা মফম অমা কনখিবা মীওই অমা মাংজরে। মহাক্কী ফিদম্নীংঙাই ওইরবা মগুন অদুনা মশাবু মীওই করোর কয়ানা পাম্নহনখি। মহাক্না লৈখিদবদা নুংঙাইদবা পোকই। শুপ্নগী নুমিৎ খরনিগী মমাংদা ঐহাক্না শ্রী মিলখা সিংহা ৱারী শাখি। মদুনা ঐখোয় অনিগী অরোইবা ৱারী শাবা ওইগনি হায়বা ঐহাক্না খল্লুদে। মহাক্কী পুন্সি খোঙচৎ অসিনা হৌগৎলক্লিবা শান্নরোই কয়াদা থৌনা হাপ্লগনি। মহাক্কী ইমুং-মনুং অমসুং মালেম শিনবা থুংবদগী মহাকপু পামজরুবা পুম্নমক্তা ঐহাক্না অৱাংবা ফোঙদোকচরি।”
পি.এম.না নোংচুপ বেঙ্গলদা সাইক্লোন অম্ফান্না শোকহল্লবা মফমশিং অদুগী নোংথক্তগী য়েংশিনবগী থবক চৎথখ্রে

প্রধান মন্ত্রী, শ্রী নরেন্দ্র মোদিনা ঙসি সাইক্লোন অম্ফান্না মরম ওইরগা থোরক্লিবা ফিভম অদুবু য়েংশিন্নবা নোংচুপ বেঙ্গলগী রাজ্য অসিদা চৎখি। খোংচৎ অসিদা কেন্দ্রগী মন্ত্রী, শ্রী ধর্মেন্দ্র প্রধান, কেন্দ্রগী রাজ্য মন্ত্রী শ্রী বাবুল সুপ্রিয়ো, শ্রী প্রতাপ চন্দ্র সরাঙ্গি অমসুং সুকুমারি দেবশ্রী চৌধুরিনা মহাক্কা লোইনদুনা চৎখি। নোংচুপ বেঙ্গলগী গোবর্নর, শ্রী ধনখারন্দ, মুখ্য মন্ত্রী সুকুমারি মমতা বেনর্জীনা প্রধান মন্ত্রীগা লোইনদুনা নোংচুপ বেঙ্গলগী সাইক্লোন্না শোকহল্লবা জিলাশিংদা নোংথক্তগী য়েংশিনখ্রে। মসিগী মতুংদা, প্রধান মন্ত্রীনা সভাপতি ওইদুনা রাজ্য অমসুং কেন্দ্র সরকারগী সেনিয়র ওফিসরশিংগা নোংচুপ বেঙ্গলদা অৱা-অনা তারবশিংদা তেংবাং পিবা অমসুং লৈফম-চাফম পীনবগী লৌখৎখিবা পাম্বৈশিং অদু য়েংশিন্নবা মীফম অমা পাংধোকখ্রে। মহাক্না নোংচুপ বেঙ্গলগী রাজ্যা অসিদা অৱা-অনা তারবশিংদা খুদক্কী ওইবা তেংবাং পীবগী থবক থৌরমশিংগীদমক্তা লুপা কোতি ১,০০০গী শেলগী মতেং লাউথোকখ্রে। রাজ্য অসিদগী মেমোরেন্দম ওফ এসিস্তেন্স ফংলবা মতুংদা, কেন্দ্র সরকারনা রাজ্য অসিদা কায়ামুক অমাং-অতা থোকখ্রবগে হায়বদু য়েংশিন্নবা রাজ্য অসিদা ইন্তর-মিনিস্তরিয়েল তীম অমা থাগনি, মসিগী মতুং ইন্না মখাতাবা তেংবাং অদু পীগনি। প্রধান মন্ত্রীনা নোংচুপ বেঙ্গলগী মীয়ামগা লৌইননা মহাক্না লেপ্লি হায়না রওংদোরকখি অমসুং খুদোংথিবা থৌদোক অসিদা লৈখিদ্রবশিং অদুগী ইমুং-মনুংশিংগীদমক্তা থমোয় শোক্না নুংঙাইতবা ফোংদোক্লি। মহাক্নারাজ্য অসিদা শাইক্লোন অসিদা লৈখিদ্রবশিং অদুগী ইমু-মনুংদা লুপা লাখ ২গী এক্স গ্রেসিয়া অমসুং য়াম্না শাথিনা শোকপশিংগীদমক্তা লুপা ৫০,০০০ পীনবা লাউথোকখ্রে। প্রধান মন্ত্রীনা লুরবা মতম অসিদা কেন্দ্র সরকারনা রাজ্য সরকারগা লোইননা নকশিন্ননা থবক তৌমিন্নগনি, শোকহল্লবা মফমশিংদা লৈরিবা ইনফ্রাস্ত্রকচরগী শেমজিনবা অমসুং শাগৎপদা অঙম্বা মতেং পাংগনি হায়না রাজ্য অসিগী মীয়ামদা থাজবা পীরকখ্রে। হন্দক্কী চই অসিদা নোংচুপ বেঙ্গলগী রাজজ্য অসিদা প্রধান মন্ত্রীগী ওইনা অনিরকসুবা খোংচৎনি, হায়রিবা রাজ্য অসি হন্দক্কী চহি অসিদা উত্তর প্রদেশ নত্তনা মহাক্না খোংচৎ অমদগী হেন্না চৎখিবা রাজ্যনি। প্রধান মন্ত্রীনা মমাংদা হন্দক্কী চহি অসিদা জনুৱারীগী ১১-১২দা নোংচুপ বেঙ্গলদা চৎখি মসিদা মহাক্না কোলকাতা পোর্ৎ ত্রস্তকী ১৫০সুবা কুমওন থৌরমদা শরুক য়াখি, কোলকাতাদা লৈবা লৈবাক অসিগী ওইনা কৎথোক্লবা নৌনা শেমজিল্লবা হেরিতেজ বিল্দিং মরি অমসুং বেলুর মাথসু মহাক্না চৎখি।
প্রগতি মীফমদা হয়েং প্রধান মন্ত্রীনা সভাপতি ওইগনি

প্রধান মন্ত্রী শ্রী মোদীনা ২০২০গী জনুৱারী ২২দা পাংথোক্কদৌরিবা প্রগতিগী থোংদা আই.সি.তি.-বেজ, প্রো-এক্তিব গোবর্নান্সকীদমক মল্তি-মোদেল প্লেতফোর্ম অমসুং মতম চানা ইমপ্লিমেন্ত তৌবগী ৩২শুবা ইন্তরেক্সন্দা সভাপতি ওইগনি। মমাংগী প্রগতিগী কুনথ্রামাথোইশুবা ইন্তরেক্সন্দা প্রধান মন্ত্রীনা লুপা কোতি লাখ তরানিথোই হেনবগী প্রোজেক্তশিং নৌহৌনা য়েংশিনখি। চহী ২০১৯গী প্রগতিগী অরোইবা মীফমদা রাজ্য ১৬ অমসুং জম্মু অমসুং কশ্মীর য়ুনিয়ন তেরিতোরীগা মরী লৈনবা লুপা কোতি ৬১,০০০ হেনবগী প্রোজেক্ত ৯ খন্ন-নৈননবা পুখৎখি। মদুদা মপাল লমদা থবক তৌরিবা ভারতকী নাগরিকশিংগী গ্রিভান্সেস, নেস্নেল এগ্রীকলচর মার্কেত, এস্পিরেসন দিস্ত্রিক্ত প্রোগ্রাম অমদি ইনফ্রাস্ত্রকচর দিবেলপমেন্ত প্রোগ্রামশিং অমসুং ইনিসিয়েতিবশিংগুম্বা তোঙান তোঙানবা হিরমশিংদসু খন্ন-নৈনখি। ২০১৫গী মার্চ ২৫দা প্রধান মন্ত্রীনা মল্তি-পর্পজ অমসুং মল্তি-মোদেল গবর্নান্স প্লেৎফোর্ম প্রগতি হৌদোকখি। প্রগতি অসি ইন্তিগ্রেতিং অমসুং ইন্তরেক্তিব প্লেতফোর্ম অমনি, মসিগী পান্দমদি মীচম প্রজাগী ৱাকৎশিং কোকহনবনি। প্রগতিনা ভারত সরকারগী মরুওইবা প্রোগ্রামশিং অমসুং প্রোজেক্তশিং লোয়ননা রাজ্য সরকারনা পায়খৎপা প্রোজেক্তশিং মোনিতর তৌবা অমসুং নৌহৌনা য়েংশিনবদসু মতেং পাংলি।
রাজ্যশিংগী মরক্তা ঈশিং য়েন্নবদা মতিক চানা অমদি খোংজেল য়াংনা ৱারোইশিন পুরকপা

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রাজ্যশিংগী মরক্তা চেল্লিবা তুরেলশিং অমসুং রিভর ভেলীগী ঈশিংগা মরী লৈনবা ৱাফমশিং ৱারেপ লৌনবগীদমক ইন্তর-স্তেত রিভর ৱাতর দিসপ্যুৎ (এমেন্দমেন্ত) বিল, ২০১৯ অয়াবা পীখ্রে। মসিনা রাজ্যশিংগী মরক্তা ঈশিং য়েন্নবগী ৱারেপ লৌবদা মখা তানা থবক পায়খৎপা ঙম্লগনি। বিল অসিনা ইন্তর-স্তেত রিভর ৱাতর দিসপ্যুৎ এক্ত, ১৯৫৬ শেমদোক্নবা হোৎনরি। থেংনরিবা: ৱারেপ লৌনবগীদমক অকক্নবা মতমশিং লোপথোকপগা লোয়ননা তোঙান তোঙানবা বেঞ্চশিংগা লোয়ননা ত্রিব্যুনেল অমা লিংখৎপনা রাজ্যশিংগী মরক্তা চেল্লিবা তুরেলশিংগা মরী লৈনবা ৱাফমশিং অথুবা মতমদা ৱারোইশিন পুরক্লগনি। বিল অসিদা শেমদোকপনা ঈশিং য়েন্নবগী ৱারেপ লৌবদা খুমাং চাউশিলহল্লগনি।
ফার্মাকোপিয়া কম্মিসন ফোর ইন্দিয়ন মেদিসিন অমসুং হোমিওপেথী (পি.সি.আই.এম.এন্দ ঐচ.)বু আয়ুশ মন্ত্রালয়গী মখাদা সবওর্দিনেৎ ওফিস ওইনা লিংখৎপদা মন্ত্রী মন্দলনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী মন্দল মীফম্না ফার্মাকোপিয়া কম্মিসন ফোর ইন্দিয়ন মেদিসিন অমসুং হোমিওপেথী (পি.সি.আই.এম.এন্দ ঐচ.)বু আয়ুশ মন্ত্রালয়গী মখাদা সবওর্দিনেৎ ওফিস ওইনা ১৯৭৫তা ঘাজিয়াবাদতা লিংখৎখিবা কেন্দ্রগী লেবোরেতরী অনী, ফার্মাকোপিয়া লেবোরেতরী ফোর ইন্দিয়ন মেদিসিন (পি.এল.আই.এম.) অমসুং হোমিওপেথীক ফার্মাকোপিয়া লেবোরেতরী (ঐচ.পি.এল.) পুনশিন্দুনা শেম্বদা অয়াবা পীখ্রে। হৌজিক-হৌজিক্কী ওইনা, ফার্মাকোপিয়া কম্মিসন ফোর ইন্দিয়ন মেদিসিন অমসুং হোমিওপেথী (পি.সি.আই.এম এন্দ ঐচ.) হায়বসি ২০১০দা আয়ুশ মন্ত্রালয় লিংখৎখিবদগী মসিগী মখাদা ওতোনোমস বোদী অমা ওইনা লৈরি। পুনশিনলিবা অসিগী পান্দমদি ওর্গনাইজেসন অহুম অসিগী ইনফ্রাস্ত্রকচরেল ফেসিলিতী শীজিন্নবা, তেক্নিকেল মেনপাৱর রিসোর্স অমসুং শেলথুমগী রিসোর্সশিং হন্থহন্দুনা আয়ুর্বেদ, সিদ্ধ, উনানি অমসুং হোমিওপেথীগী হিদাক লাংথকশিং শেম শাবদা হেন্না ফগৎহন্নবা অমসুং মগুন হেন্না লৈহন্নবনি। মসিগী পুনশিনবা অসিনা আয়ুশকী হিদাক মসুং ফার্মাকোপিয়া অমসুং ফোর্মুলাশিংদা মীৎয়েং থম্নবা অমসুং অপুনবা ওইনা চাউখৎনবগীদমকনি। মসিনা পুনশিল্লবা পি.সি.আই.এম. এন্দ ঐচ.কী মওং মতৌদা অমসুং মসিগী লেবোরেতরীবু তঙাইফদবা এমেন্দমেন্তশিং অমসুং দ্রগ এন্দ কোস্মেতেক্স রুল, ১৯৪৫ কী প্রোবিজনশিং মনুং চলহন্দুনা আইনগী ওইবা মফম অমা কন্নবা হোৎনগনি। মসিগী হীরম অসিগী মতাংদা দ্রগস এন্দ কোস্মেতিক্স এক্ত, ১৯৪০গী মখাদা লৈবা স্তেত্যুতরী বোর্দ অমা ওইরিবা হেলথ সর্বিসকী দিরেক্তর জেনরেল, দ্রগস কন্ত্রোল্লর জেনরেল অমসুং আয়ুর্বেদ, সিদ্ধ অমসুং উনানি দ্রগস তেক্নিকেল এদবাইজরী বোর্দ (আসুদতাব)গা তান্নদুনা কেন্দ্র অমসুং রাজ্য সরকারশিংদা এ.এস.এল.তি. দ্রগশিং থানবগী খন্নখ্রে। শেলথুম মন্ত্রালয়গী এক্সপেন্দিচর বিভাগনা ফমশিং অমসুং পুনশিল্লবা ওর্গনাইজেসনশিং অসিগী মথং মনাও লৈরিবশিং অসি শেমদোক শাদোক্নবা হোৎনবা হৌখ্রে। আয়ুশ মন্ত্রালয়গী মখাদা লৈরিবা পি.এল.আই.এম. অমসুং ঐচ.পি.এল.না সবওর্দিনেৎ ওফিসশিং ওইদুনা অমসুং পি.সি.আই.এম. এন্দ ঐচ.না ওতোনোমস ওর্গনাইজেসন ওইদুনা পি.সি.আই. এন্দ ঐচ.পু অমত্তা ওইবা এদমিনিস্ত্রেতিব চুপ্লি অমগী মখাদা মন্ত্রালয় অসিদা লিংখৎনবা পুশিনগদৌরি। পুনশিল্লবা মতুংদা পি.সি.আই.এম. এন্দ ঐচ.দা এদমিনিস্ত্রেতিবকী ওইবা মওং মতৌ অমা মন্ত্রালয় অসিগী মতীক চানা কেপাসিতী অমসুং ফার্মাকোপিয়াগী থবকশিংগী আউৎকমদা ফগৎনবা, আয়ুর্বেদ, সিদ্ধ, উনানি অমসুং হোমিওপেথী হিদাকশিংগী ফার্মাকোপিয়াগী থাক হেনগৎপা, হঞ্জিন্না পুথোকপা অমসুং হিদাক্কী স্তেন্দর্দাইজেসন্দা থবক থিন্থবা অমসুং রিসোর্স মরম চানা অমসুং মতীক চানা শীজিন্ননবগীদমক্নি।
পি.এম.না আর্মী দেদা ইন্দিয়ন আর্মী পার্সোনেলদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা আর্মী দেগী থৌরমদা ইন্দিয়ন আর্মী পার্সোনেলদা মহাক্কী য়াইফ পাউজেল পীখ্রে। ত্বীত কয়া অমদা, প্রধান মন্ত্রীনা হায়খি; “আর্মী দেগী থৌরমদা, মরু ওইনা ঐখোয়গী থৌনা ফরবা লানমীশিং, ইকাইখুম্নরবা ভেতরানশিং অমসুং মখোয়গী ইমুং-মনুংশিং য়াইফ পাউজেল পীরি। ইন্দিয়ন আর্মী অসি মখোয়গী থৌনা ফবা অমসুং প্রোফেস্নেলিজমগীদমক্তা খঙনরিবনি। ৱাহৈনা লৈবাক অসিগী সেফতীগীদমক্তা ইন্দিয়ন আর্মীনা লৌখিবা মপান নাইদ্রবা থৌদাংশিং অদুগীদমক্তা ৱাহৈনা ফোংদোকপা ঙম্লোই। ইন্দিয়ন আর্মী পার্সোনেলনা খুদোংথিনিংঙাই ওইবা মফমশিংদা মথৌ পাংথোক্লি অমসুং নেচরেল দিজাস্তর য়াওনা হ্যমেনিতেরিয়ন খ্রাইসিস মনুংদা ঐখোয়গী প্রজাশিংদা মতেং পাংনবগীদমক্তা মাংজিল থাদুনা লৈরি। মপান লৈবাক্তা পীসকীপিং মিসনশিংদা আর্মীগী থোইদোক-হেন্দোকপা থৌদাং অদুগীদমক্তসু ইন্দিয়ানা চাউথোকচৈ।”
প্রধান মন্ত্রীনা মীপুম খুদিংমক্কী মফমদা নেস্নেল ৱার মেমোরিএল চৎনবা তকশিনখ্রে

এন.দবল্যু.এম.দা মনিকা বত্রাগী ভীদিও শেয়ার তৌবা তেবল তেনিস শান্নরোই মনিকা বত্রাগী নেস্নেল ৱার মেমোরিএলদা চৎখিবা মহাক্কী খোংচৎকী ভীদিও ত্বীৎ অমা শেয়ার তৌরদুনা ফ্রধান মন্ত্রী শ্রী নরেন্দ্র মোদীনা মীপুম খুদিংমক্কী মফমদা নেস্নেল ৱার মেমোরিএল চৎনবা তকশিনখ্রে। ত্বীৎ অমদা প্রধান মন্ত্রীনা হায়খি: “ভারতকী প্রাইদ অমসুং স্পোর্তিং চেম্পিয়ন @manikabatra_TTনা য়াম্না ফজবা মওংদা নেস্নেল ৱার মেমোরিএল চৎপগী মহাক্কী এক্সপরিয়েন্স অদু শেয়ার তৌরি। ঐহাক্না ময়াম পুম্নমক্কী মফমদসু মেমোরিএল অসিদা চৎনবা ৱাফম থমজরি।”
প্রধান মন্ত্রীনা রসিয়ান ফেদরেসনগী রাস্ত্রপতি হিজ এক্সিলেন্সী ব্লাদিমির পুতিনগা ফোনদা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি রসিয়ান ফেদরেসনগী রাস্ত্রপতি হিজ এক্সিলেন্সী ব্লাদিমির পুতিনগা ফোনদা ৱারী শানখ্রে। লুচিংবশিংনা অখন্ননা ভারতকী মহৈরোই কয়া পন্দুনা লৈরিবা য়ুক্রেনগী খারকিব সহরগী ফিভমগী মতাংদা নৌহৌনা য়েংশিনখি। মখোয়না চয়েৎনরিবা মফমশিংদগী ভারত মচাশিং অশোই অঙাম য়াওদনা পুথোরক্নবা খন্ন-নৈনখি।
মন্ত্রীমন্দলনা এয়রপোর্ত ওথোরিতী ওফ ইন্দিয়া (এএআই)না লখনৌ মেত্রো রেল কোর্পোরেসন (এলএমআরসি)দা চৌধরী চরণ সিংহ ইনতর্নেস্নেল এয়রপোর্ত, লখনৌদা লম স্ক্বার মীতর ১৮৯৯ মতম চুপ্পগী ওইনা পীখিবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা এয়রপোর্ত ওথোরিতী ওফ ইন্দিয়া (এএআই)না লখনৌ মেত্রো রেল কোর্পোরেসন (এলএমআরসি)দা চৌধরী চরণ সিংহ ইনতর্নেস্নেল এয়রপোর্ত, লখনৌদা লম স্ক্বার মীতর ১৮৯৯ মতম চুপ্পগী ওইনা পীখিবদা অয়াবা পীখ্রে । এলএমআরসিনা লম অসি ত্রান্সপোর্ত নগর মেত্রো স্তেসনগীদমক্তা এনত্রী/এগজিৎ শেম্ননবা পামখি। মসি মীয়াম্না পাক শন্না শিজিন্ননবা পা্লিক য়ুতিলিতী প্রোজেক্ত অমনি অমসুং মসিনা মীচম-মীয়ামদা হেন্না ফবা চৎথোক-চৎসিন অমসুং খুদোংচাবশিং ফংহল্লগনি।